wickkiey/tamil-wikipedia-chunked huggingface dataset:
# நல்சிக் நகரம்

## பொருளாதாரம் மற்றும் கல்வி

நல்சிக் ஒரு நீரூற்றியல் மற்றும் மலை காலநிலை சிகிச்சை தங்குமிடம் ஆகியவற்றைக் கொண்டுள்ளது. இதில் பல சுகாதார நிலையங்கள் உள்ளன . இது குடியரசின் தொழில்துறை மையமாகவும் செயல்படுகிறது. இரும்பு அல்லாத உலோகம், ஒளித் தொழில், கட்டுமானப் பொருட்கள் உற்பத்தி, இயந்திரக் கட்டிடம் போன்றத் தொழில்களைக் கொண்டுள்ளது..  
நல்சிக் நகரம் கபார்டினோ-பால்கர் மாநில பல்கலைக்கழகம் கபார்டினோ-பால்கர் வணிக நிறுவனக் கல்லூரி, வடக்கு காகசியன் மாநில கலை நிறுவனம், கபார்டினோ-பால்கர் மாநில விவசாய அகாதமி, ஆகிய கல்வி நிறுவனங்களைக் கொண்டுள்ளது.
# நல்சிக் நகரம்

## காலநிலை

நல்சிக் வெப்பமான கோடைகால ஈரப்பதமான கண்ட காலநிலையை ( கோப்பன் காலநிலை வகைப்பாடு ) கொண்டுள்ளது. வெப்பமான கோடைகாலங்கள் மற்றும் வறண்ட காலங்கள் இல்லை. சூடான பருவம் மே மாதத்தின் பிற்பகுதியிலிருந்து செப்டம்பர் நடுப்பகுதி வரையிலும் காணப்படும். டிசம்பர் முதல் மார்ச் வரை குளிர் காலம் நீடிக்கும். மழைப்பொழிவின் பெரும்பாலான வடிவங்கள் லேசான மழை மற்றும் இடியுடன் கூடிய மழையாக இருக்கும், அதே போல பனிக்காலங்களில் லேசான பனி மற்றும் மிதமான பனி ஏற்படும். காற்றின் வேகம் பொதுவாக ஆண்டு முழுவதும் மென்மையாக வீசும்.
# நல்சிக் நகரம்

## விளையாட்டு

பி.எஃப்.சி ஸ்பார்டக் நல்சிக் என்பது உருசிய பிரீமியர் லீக்கில் விளையாடும் நல்சிக் நகரைச் சேர்ந்த ஒரு கால்பந்து கூட்டமைப்பு சங்கம் ஆகும். 2008 உலக மகளிர் சதுரங்க போட்டி 2008 ஆகஸ்ட் மாதம் 28 முதல் செப்டம்பர் 18 வரை நல்சிக் நகரில் நடைபெற்றது
# நல்சிக் நகரம்

## குறிப்பிடத்தக்க நபர்கள்

1985 இல் பிறந்த காட்ஜிமுரத் அக்காயேவ் என்ற ஒலிம்பிக் பளுதூக்குபவர் இந்த நகரத்தைச் சேர்ந்தவர் ஆவார்.
1981 இல் பிறந்த டிமா பிலன் என்ற பாடகி, பெலிக்ஸ் ஃபிராங்க்ல், ஆஸ்திரிய மற்றும் சோவியத் கணிதவியலாளர், இயற்பியலாளர் மற்றும் காற்றியக்கவியல் அறிவியலாளர் (1905-1961) இந்த நகரத்தைச் சேர்ந்தவர் ஆவார், ஆண்ட்ரே கீம், சோவியத், பிரித்தானிய மற்றும் நெதர்லாந்து இயற்பியலாளர்; நோபல் பரிசு பெற்றவர் போன்ற குறிப்பிடத்தக்கவர்களைக் கொண்டுள்ளது.
# தி ட்விலைட் சாகா (திரைப்படத் தொடர்)

**தி ட்விலைட் சாகா** என்பது அமெரிக்க எழுத்தாளர் ஸ்டீபனி மேயரின் நான்கு நாவல்களை அடிப்படையாகக் கொண்டு சும்மிட் என்டேர்டைன்மென்ட் என்ற நிறுவனத்தின் மூலம் தயாரிக்கப்பட்ட ஐந்து காதல் கனவுருப்புனைவுத் திரைப்படங்களின் தொடர் ஆகும். இந்த திரைப்படத்தொடரில் கிறிஸ்டென் ஸ்டீவர்ட், ராபர்ட் பாட்டின்சன் மற்றும் டெய்லர் லாட்னர் ஆகியோர் முதன்மை கதாபாத்திரத்தில் நடித்துள்ளார்கள். இந்தத் தொடர் உலகலாவிய ரீதியாக 3 3.3 பில்லியனுக்கு அதிகமாக வசூலித்துள்ளது என்பது குறிப்பிடத்தக்கது.  
இந்த திரைப்படத்தின் பதிப்புரிமை 2004 முதல் பாரமவுண்ட் பிக்சர்ஸ் என்ற நிறுவனத்திடம் இருத்தது. மற்றும் இந்த திரைத்தொடரின் கதை டுவிலைட் நாவலிலிருந்து கணிசமான வேறுபாடுகளுடன் எழுதபப்ட்டது. மூன்று வருடங்கள் கழித்து இதன் பதிப்புரிமையை சும்மிட் என்டேர்டைன்மென்ட் என்ற நிறுவனம் கைப்பற்றியது. இந்த திரைப்படத்தின் முதல் தொடரின் முதல் வசூல் $35.7 மில்லியன் ஆகும்.  
முதல் பாகமான டுவிலைட் என்ற திரைப்படம் நவம்பர் 21, 2008 ஆம் ஆண்டில் வெளியானது. இரண்டாம் பாகம் தி டுவிலைட் சாகா: நியூ மூன் நவம்பர் 20, 2009 இல் வெளியாகி முதல் நாள் $72.7 மில்லியன் வசூல் செய்து சாதனை படைத்தது. மூன்றாம் பாகமான தி டுவிலைட் சாகா: எக்லிப்ஸ் ஜூன் 30, 2010 இல் வெளியானது மற்றும் ஐமாக்ஸ் இல் வெளியான முதல் டுவிலைட் திரைப்படமும் இதுவாகும். இதன் நான்காம் பாகம் பகுதி 1 மற்றும் பகுதி 2 என்ற வடிவில் தி டுவிலைட் சாகா: பிரேக்கிங் டவுன் - பார்ட் 1 என்ற முதல் பகுதி நவம்பர் 18, 2011ஆம் ஆண்டில் மற்றும் இரண்டாம் பகுதி தி டுவிலைட் சாகா: பிரேக்கிங் டவுன் - பார்ட் 2 என்ற திரைப்படம் நவம்பர் 16, 2012 இல் வெளியானது.
# தி ட்விலைட் சாகா (திரைப்படத் தொடர்)

## நடிகர்கள்

- கிறிஸ்டென் ஸ்டீவர்ட் - பெல்லா ஸ்வான்
- ஒரு இளம் மனித இனத்தை சேர்ந்த பெண். தி ட்விலைட் சாகா: பிரேக்கிங் டவுன் - பார்ட் 1 என்ற திரைப்படத்திலிருந்து எட்வர்ட் கல்லன் மூலம் ரத்த காட்டேரியாக மாற்றப்படுகின்றார்.
- ராபர்ட் பாட்டின்சன்
- டெய்லர் லாட்னர்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- எலிசபெத் ரீசேர்
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- டகோடா ஃபான்னிங்
- மெக்கன்சி ஃபோய்
- கேமரூன் பிரைட்
# தி ட்விலைட் சாகா (திரைப்படத் தொடர்)

## திரைப்படங்கள்

### டுவிலைட் (2008)

-
டுவிலைட் திரைப்படத்தை கேத்தரின் ஹார்ட்விக் என்பவர் இயக்க, மெலிசா ரோசன்பெர்க் என்பவர் எழுதியிருந்தார். பதினேழு வயதான இளம்பெண் “பெல்லா” என்ற மனித இனப்பெண்ணும். 108 வயதான எட்வர்டு கலென் என்ற காட்டேரி இணைப் பையனும் ஒன்றாக கல்லுரியில் படிக்கும் போது இருவரும் காதல் வசப்படுகின்றனர். ஆனால் பெல்லாவுக்கு எட்வர்டின் நடவடிக்கை மீது சந்தேகம் வர தொடர்ந்து இதனை வெகுநாள் ஆராய்ச்சி செய்த பின் கடைசியாக, எட்வர்டு ஒரு ரத்தக் காட்டேரி என்பதையும், ஆனாலும் அவன் மிருக ரத்தத்தை மட்டுமே அருந்துகிறான் என்பதையும் பெல்லா கண்டுபிடிக்கிறாள். கடைசியில் எட்வர்டு தனது காட்டேரி குடும்பத்தாரிடம் அறிமுகம் செய்து வைக்கிறான். நாடோடி காட்டேரியான ஜேம்ஸ், ஒரு மனிதப் பெண்ணை எட்வர்டு ஏன் பாதுகாக்கிறான் என்பதில் குழப்பமடைகிறான். பெல்லாவை வேட்டையாட அவன் விரும்புகிறான். எட்வர்டும் அவனது குடும்பத்தாரும் தங்களது உயிரைப் பணயம் வைத்து அவளைப் எப்படி பாதுகாக்கிறார்கள் என்பது தான் கதை.  
ட்விலைட் திரை அரங்குகளில் நவம்பர் 21, 2008 அன்று திரையிடப்பட்டது. இப்படம் தனது துவக்க தினத்திலேயே 35.7 மில்லியன் அமெரிக்கடாலர் வசூலைக் குவித்தது. உலக அளவில் இந்த படம் 384,997,808 அமெரிக்க டாலர்களுக்கு திரையரங்கு வசூலை குவித்திருக்கிறது.
# தி ட்விலைட் சாகா (திரைப்படத் தொடர்)

## திரைப்படங்கள்

### தி ட்விலைட் சாகா: நியூ மூன் (2008)

-
தி ட்விலைட் சாகா: நியூ மூன் என்ற திரைப்படத்தை கிறிஸ் வீட்ஸ் என்பவர் இயக்க, மெலிசா ரோசன்பெர்க் என்பவர் திரைக்கதை எழுதியுள்ளார். இந்த திரைப்படம் முதல் பகுதியின் தொடர்சியாக பெல்லாவின் பிறந்தநாள் விழாவில் கில்லன் குடும்பத்தால் வரும் அசம்பாவிதத்திற்கு பிறகு எட்வர்ட் பில்லாவை விட்டு பிரிகின்றான். இதனால் மனச்சோர்வுக்குள்ளாகும் பெல்லா. அதே தருணம் தனது நண்பனான ஓநாய் மனிதன் ஜேக்கப் பிளாக் உடன் இவரின் நட்பும் வலுவடைகிறது. பெல்லாவை விக்டோரியாவிலிருந்து காப்பாற்றுவதற்காக தனது உயிரை விட முடிவெடுக்கும் எட்வர்ட், இதை அறிந்து அவனை தேடி செல்லும் பெல்லா. கடைசியில் காட்டேரியின் தலைவரிடம் எட்வர்ட் பெல்லாவிடம், அவரை திருமணம் செய்து கொள்ள ஒப்புக்கொண்டால் அவளை ஒரு காட்டேரியாக மாற்றுவார் என்று கூறுகிறார்.  
நவம்பர் 20, 2009 இல் வெளியாகி முதல் நாள் $72.7 மில்லியன் வசூல் செய்து சாதனை படைத்தது என்பது குறிப்பிடத்தக்கது.
# தி ட்விலைட் சாகா (திரைப்படத் தொடர்)

## திரைப்படங்கள்

### தி ட்விலைட் சாகா: எக்லிப்ஸ் (2010)

-
தி ட்விலைட் சாகா: எக்லிப்ஸ் என்ற திரைப்படத்தை டேவிட் ஸ்லேட் என்பவர் இயக்க, மெலிசா ரோசன்பெர்க் என்பவர் திரைக்கதை எழுதியுள்ளார். இந்த திரைப்படத்தில் காட்டேரி எட்வர்ட் பெல்லாவை திருமணம் செய்வதில் உள்ள சிக்கல்கள் மற்றும் அதில் வரும் ஆபத்துக்களை விளக்குகின்றது. புதிதாக உருவாகும் ரத்தக்காட்டேரிகளால் பெல்லாவுக்கு ஆபத்து வருவதை உணர்த்த கெலன் குடும்பத்தினர் அவளை பாதுகாக்க ஓநாய் மனிதர்களிடம் உதவி கேட்டு அவளை பாதுக்காக்க முயற்சிக்கின்றனர். திருமணத்தில் உள்ள பிரச்சனைகளை பெல்லாவுக்கு புரியவைக்கும் முயற்சியில் நண்பன் ஜேக்கப் பிளாக். ஆனால் காதலனையும் விடமுடியாமல் நன்பனையும் விடமுடியாமல் தவிக்கும் பெல்லாவின் கதையை சொல்லுகின்றது இக் கதை. கடைசியில் இவர்களின் திருமணத்திற்கு எட்வர்ட் சம்மதம் தெரிவிக்கின்றார்.  
இந்த திரைப்படம் ஜூன் 30, 2010 அன்று திரையரங்கில் வெளியிடப்பட்டது, இது ஐமாக்ஸில் வெளியிடப்பட்ட முதல் ட்விலைட் படமும் ஆகும். பாக்ஸ் ஆபிஸ் வரலாற்றில் உள்நாட்டில் (அமெரிக்கா மற்றும் கனடா) வில் மிகப் பெரிய சாதனையை இது உருவாக்கியது, இது 4,000 திரையரங்குகளில் $30 மில்லியன் டாலர்களை வசூலித்தது.
# தி ட்விலைட் சாகா (திரைப்படத் தொடர்)

## திரைப்படங்கள்

### தி ட்விலைட் சாகா: பிரேக்கிங் டவுன் - பார்ட் 1 (2011)

-
தி ட்விலைட் சாகா: பிரேக்கிங் டவுன் - பார்ட் 1 திரைப்படத்தை பில் காண்டன் என்பவர் இயக்கியுள்ளார். முதல் பகுதிகளுக்கு திரைக்கதை எழுதிய மெலிசா ரோசன்பெர்க் என்பவரை இந்த திரைப்படத்திற்கும் எழுதியுள்ளார். பெல்லா மற்றும் எட்வர்ட் இருவரும் திருமணம் செய்துகொண்டு பெல்லா கர்ப்பமாகிறது. இதனால் மனித இனத்திற்கு ஆபத்து என்று அந்த குழந்தையை அழிக்க முடிவெடுக்கும் ஓநாய் மனிதர்கள் அவர்களை எதிர்த்து பெல்லாவுக்கு ஆதரவு கொடுக்கும் நண்பனான ஓநாய் மனிதன். இந்த கர்ப்பத்தால் பெல்லா கிட்டத்தட்ட இறப்பதற்கும் அவள் போராடுவதையும் அவர்கள் எப்படி அதை கையாளுகிறார்கள் என்பதுதான் கதை.
# தி ட்விலைட் சாகா (திரைப்படத் தொடர்)

## திரைப்படங்கள்

### தி ட்விலைட் சாகா: பிரேக்கிங் டவுன் - பார்ட் 2 (2012)

-
இந்த இரண்டாம் பாகத்தில் பெல்லாவுக்கு குழந்தை பிறந்தவுடன் அவள் எட்வர் ட்டால் மாற்றப்படுகின்றாள். அதே தருணம் இவர்களின் அரை மனித அரை காட்டேரி மகளால் காட்டேரி இனத்திற்கு ஆபத்து வரும் என் எண்ணி அந்த குழநதையை கொலை செய்ய வரும் காட்டேரிகள் அவர்களிடமிருந்து மகளை காப்பாற்ற ஒரு குழுவை உருவாக்கும் கேலன் குடும்பத்தினர். கடைசியில் எப்படி மகளை காப்பாற்றுகிறார்கள் என்பது தான் கதை.
# தி ட்விலைட் சாகா (திரைப்படத் தொடர்)

## மொத்த வருவாய்

| படம் | அமெரிக்கா வெளியீட்டு தேதி | உற்பத்தி செலவு | வசூல் வருவாய் |  |  |
| --- | --- | --- | --- | --- | --- |
| டுவிலைட் | நவம்பர் 21, 2008 | $37,000,000 | $192,769,854 | $214,417,861 | $407,187,715 |
| தி டுவிலைட் சாகா: நியூ மூன் | நவம்பர் 20, 2009 | $50,000,000 | $296,623,634 | $413,087,374 | $709,711,008 |
| தி டுவிலைட் சாகா: எக்லிப்ஸ் | ஜூன் 30, 2010 | $68,000,000 | $300,531,751 | $397,959,596 | $698,491,347 |
| தி டுவிலைட் சாகா: பிரேக்கிங் டவுன் - பார்ட் 1 | நவம்பர் 18, 2011 | $110,000,000 | $281,287,133 | $430,918,723 | $712,205,856 |
| தி டுவிலைட் சாகா: பிரேக்கிங் டவுன் - பார்ட் 2 | நவம்பர் 16, 2012 | $136,000,000 | $292,325,737 | $537,422,083 | $829,746,820 |
# கெர்சன் நகரம்

**கெர்சன்** (*Kherson*) என்பது உக்ரைன் நாட்டின் தெற்கில் அமைந்த கெர்சன் மாகாணத்தின் தலைநகரம் ஆகும். கெர்சன் நகரம் கருங்கடல் மற்றும் தினேப்பர் ஆற்றின் ஒரு முக்கியமான துறைமுகமாகும், மேலும் இது ஒரு பெரிய கப்பல் கட்டும் தொழிலின் தாயகமாகும். 2015 மக்கள் தொகை கணக்கெடுப்பின்படி இதன் மக்கள் தொகை 294,941 பேர் கொண்டுள்ளது.
நடாலியா போபோவிச் தலைமையிலான கிரிமியாவில் உக்ரேனிய அதிபரின் பிரதிநிதியின் அலுவலகம் 2014 முதல் கெர்சனில் உள்ளது.
2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]
# கெர்சன் நகரம்

## வரலாறு

கெர்சன் என்ற பெயர் கிரிமியாவின் தென்மேற்கு பகுதியில் சுமார் 2500 ஆண்டுகளுக்கு முன்பு நிறுவப்பட்ட பண்டைய கிரேக்க காலனியான செர்சோனெசோசின் சுருக்கமாகும். கெர்சன் கோட்டையின் முதல் கட்டிடங்களில் ஒன்று செயின்ட் கேத்தரின் தேவாலயம் ஆகும். அங்கு பொட்டெம்கின் இறுதியில் அடக்கம் செய்யப்பட்டார். கடைசி தார்பன் 1866 இல் கெர்சன் அருகே பிடிபட்டது.  இரண்டாம் உலகப் போரின்போது, கெர்சன் 1941 ஆகஸ்ட் 21 முதல் 1944 மார்ச் 13 வரை ஜெர்மன் இராணுவத்தால் ஆக்கிரமிக்கப்பட்டிருந்தது. 2014 ஆம் ஆண்டின் உக்ரேனிய புரட்சியின் போது, இந்த நகரம் அதிபர் இயானுகோவிச்சிற்கு எதிரான கலவரத்தின் ஒரு காட்சியாக இருந்தது, இதன் போது நகரத்தின் முக்கிய லெனின் சிலை எதிர்ப்பாளர்களால் கவிழ்க்கப்பட்டது. புரட்சிக்குப் பிறகு நகரம் ஒப்பீட்டளவில் அமைதியானது.
# கெர்சன் நகரம்

## மக்கள் தொகை

### இனம்

1926 மக்கள் தொகை கணக்கெடுப்பின்படி கெர்சனுக்குள் வாழும் இனக்குழுக்கள் உக்ரேனியர்கள் - 36%, உருசியர்கள் - 36%, யூதர்கள் - 25%, பெலோருசியர்கள் - 0.2% மற்றும் ஜெர்மானியர்கள் - 0.4% என்ற
என்ற எண்ணிக்கையில் இருந்துள்ளனர். சமீபத்திய 2001 உக்ரேனிய தேசிய மக்கள் தொகை கணக்கெடுப்பின்படி கெர்சனுக்குள் வாழும் இனக்குழுக்கள் உக்ரேனியர்கள் - 76.6%, உருசியர்கள் - 20.0% மற்றும் பிற இனங்கள் - 3.4% என்ற எண்ணிக்கையில் வசிக்கின்றனர்.
# கெர்சன் நகரம்

## நிர்வாக பிரிவுகள்

நகரம் மூன்று பிரிவுகளாகப் பிரிகப்பட்டுள்ளன.
# கெர்சன் நகரம்

## காலநிலை

கோப்பன் காலநிலை வகைப்பாட்டின் கீழ், கெர்சன் ஈரப்பதமான காலநிலையை கொண்டுள்ளது.
# கெர்சன் நகரம்

## போக்குவரத்து

### ரயில்

கெர்சன் உக்ரைனின் தேசிய இரயில் பாதைகளுடன் இணைக்கப்பட்டுள்ளது. கியேவ், எல்விவ் மற்றும் பிற நகரங்களுக்கு தினசரி நீண்ட தூர சேவைகள் உள்ளன.
# கெர்சன் நகரம்

## போக்குவரத்து

### வான்வழி

கடவுச்சீட்டு மற்றும் சுங்கக் கட்டுப்பாடு இரண்டையும் வழங்கும் கெர்சன் சர்வதேச விமான நிலையம் மூலம் கெர்சனுக்கு விமான சேவை கிடைக்கிறது. இது 2,500 x 42 மீட்டர் கான்கிரீட் ஓடுபாதையில் இயக்குகிறது, இதில் போயிங் 737, ஏர்பஸ் 319/320 விமானங்கள் மற்றும் ஹெலிகாப்டர் சேவைகளும் உள்ளன.
# கெர்சன் நகரம்

## கல்வி

77 உயர்நிலைப் பள்ளிகள் மற்றும் 5 கல்லூரிகள் உள்ளன. உயர்கல்வி நிறுவனங்கள் 15 உள்ளன. இதில் கெர்சன் மாநில வேளாண்மைப் பல்கலைக்கழகம், கெர்சன் மாநில பல்கலைக்கழகம், கெர்சன் தேசிய தொழில்நுட்பப் பல்கலைக்கழகம், சர்வதேச வணிக மற்றும் சட்டப் பல்கலைக்கழகம் போன்றவைகள் குறிப்பிடத்தக்கவை.
# கெர்சன் நகரம்

## முக்கிய இடங்கள்

1780 களில் இவான் இசுதரோவின் வடிவமைப்புகளுக்காக புனித கேத்தரின் தேவாலயம் ஒன்று கட்டப்பட்டது, மேலும் இளவரசர் பொத்தெம்கின் கல்லறையும் இதில் உள்ளது. யூத கல்லறை ஒன்று உள்ளது. கெர்சனில் பெரிய யூத சமூகம் உள்ளது. இது பத்தொன்பதாம் நூற்றாண்டின் மத்தியில் நிறுவப்பட்டது.  
1959 முதல் 1990 வரை கெர்சனில் ஜெப ஆலயம் இல்லை. அப்போதிருந்து, யூதர்கள் மற்றும் கெர்சன் மக்கள் ஆகிய இருவரும் சமாதான சூழ்நிலையில் வளர்ந்திருக்கிறார்கள். ஆயினும் கூட, யூத கல்லறை தொடர்ந்து காழ்ப்புணர்ச்சியால் பாதிக்கப்பட்டுள்ளது. கல்லறைகள் மீண்டும் மீண்டும் குப்பைகளால் மூடப்பட்டு கல்லறைகள் அழிக்கப்பட்டன. ஏப்ரல் 6, 2012 அன்று, யூத நாட்காட்டியில் மிக முக்கியமான பண்டிகையான பஸ்கா பண்டிகையையொட்டி யூத கல்லறையில் அழிப்பு வேலைகள் ஏற்பட்டது. வேண்டுமென்றே அமைக்கப்பட்ட இந்த தீ உடனடியாக சுமார் 700 சதுர மீட்டர் பரப்பளவில் பரவி கல்லறைகளுக்கு பலத்த சேதத்தை ஏற்படுத்தியது.  
கெர்சன் தொலைக்காட்சிக் கோபுரம் நகரில் அமைந்துள்ள ஒரு பிரபலமான கட்டுமானம் ஆகும். அதிசியோகல் கலங்கரை விளக்கம் ஒரு அதிபரவளைவு அமைப்பு ஆகும். இதை 1911 இல் வி. ஜி. சுக்கோவ் என்பவர் வடிவமைத்துள்ளார்.
# கெர்சன் நகரம்

## 2022 உக்ரைன் மீதான் உருசியாவின் படையெடுப்பு

2022 உக்ரைன் மீதான உருசியாவின் படையெடுப்பில் கெர்சன் நகரத்தின் முழுக் கட்டுப்பாட்டை 3 மார்ச் 2022 அன்று உருசிய இராணுவம் எடுத்துக் கொண்டதாக இந்நகர மேயர் கூறுகிறார்.
# இயூக்கியோ மிசிமா

**இயூக்கியோ மிசிமா** என்பவர் ஒரு சப்பானிய எழுத்தாளர், கவிஞர், நாடக ஆசிரியர், நடிகர், விளம்பரங்களில் நடிப்பவர், திரைப்பட இயக்குநர், தேசியவாதி மற்றும் ததெனோகாய் என்ற அமைப்பின் நிறுவனர் ஆவார். மிசிமா 20 ஆம் நூற்றாண்டின் மிக முக்கியமான சப்பானிய எழுத்தாளர்களில் ஒருவராக கருதப்படுகிறார். 1968 ஆம் ஆண்டில் இலக்கியத்திற்கான நோபல் பரிசுக்கு அவர் பரிந்துரைக்கப்பட்டார், ஆனால் இந்த விருது அவரது சக நாட்டுக்காரரான இயசுனாரி கவாபட்டாவுக்கு சென்றது.
# இயூக்கியோ மிசிமா

## படைப்புகள்

அவரது படைப்புகளில் *கன்ஃபெஷன்ஸ் ஆஃப் எ மாஸ்க்* மற்றும் *தி டெம்பிள் ஆஃப் தி கோல்டன் பெவிலியன்* மற்றும் சுயசரிதை கட்டுரையான *சன் அண்ட் ஸ்டீல் ஆகியவை அடங்கும்* . மிசிமாவின் படைப்புகள் அதன் ஆடம்பரமான சொற்களஞ்சியம் மற்றும் நலிந்த உருவகங்கள், பாரம்பரிய சப்பானிய மற்றும் நவீன மேற்கத்திய இலக்கிய பாணிகளின் இணைவு மற்றும் அழகு, சிற்றின்பம் மற்றும் இறப்பு ஆகியவற்றின் ஒற்றுமை குறித்த அதன் ஆவேசமான கூற்றுகளால் வகைப்படுத்தப்படுகின்றன.
# இயூக்கியோ மிசிமா

## அமைப்பு

கருத்தியல் ரீதியாக ஒரு வலதுசாரி தேசியவாதியான மிசிமா, சப்பானிய பேரரசருக்கு அதிகாரத்தை மீட்டெடுக்கும் நோக்கத்திற்காக, நிராயுதபாணியான சிவில் போராளிகளான ததெனோகாய் ஒன்றை உருவாக்கினார். நவம்பர் 25, 1970 அன்று, மிசிமாவும் அவரது நான்கு போராளிகளும் மத்திய டோக்கியோவில் உள்ள ஒரு இராணுவத் தளத்திற்குள் நுழைந்து, தளபதியை பணயக்கைதியாகக் கொண்டு, சப்பானின் 1947 அரசியலமைப்பை ரத்து செய்ய சப்பான் தற்காப்புப் படைகளை ஊக்குவிக்க முயன்றனர். இது தோல்வியுற்றபோது, மிசிமா செப்புக்கு செய்து கொண்டார் .  
செப்புக்கு (*ஹராகிரி*) என்பது சப்பானிய அரசவம்சத்தினரும் உயர்குடியினரும் தமது வயிற்றைக் கிழித்துக் கொண்டு தற்கொலை செய்கின்ற பாரம்பரியமான ஒரு வழக்கமாகும். *ஹராகிரி* என்றால் சப்பானிய மொழியில் வயிற்றைக் கிழித்தல் என்பதாகும்.
# இயூக்கியோ மிசிமா

## இளமைக் காலம்

டோக்கியோவின் இயோத்சுயா மாவட்டத்தில் (இப்போது சின்ச்சுகுவின் ஒரு பகுதி) மிசிமா பிறந்தார். இவரது தந்தை அசுசா கிரோகா, அவர் ஒரு அரசாங்க அதிகாரி, மற்றும் அவரது தாயார் சிச்சு, கைசி அகாதாமியின் 5 வது அதிபரின் மகள் ஆவார்.
# இயூக்கியோ மிசிமா

## இளமைக் காலம்

### பள்ளிப்படிப்பு மற்றும் ஆரம்பகால படைப்புகள்

ஆறாவது வயதில், மிஷிமா டோக்கியோவில் உள்ள பியர்ஸ் பள்ளியான உயரடுக்கு ககுசினில் சேர்ந்தார். பன்னிரண்டு வயதில், மிசிமா தனது முதல் கதைகளை எழுதத் தொடங்கினார். பல உன்னதமான சப்பானிய எழுத்தாளர்கள் மற்றும் ரேமண்ட் ராடிகுட், ஆஸ்கார் வைல்ட், ரெய்னர் மரியா ரில்கே மற்றும் பிற ஐரோப்பிய எழுத்தாளர்களின் படைப்புகளை மொழிபெயர்ப்பிலும் அசலிலும் அவர் ஆர்வத்துடன் வாசித்தார். அவர் ஜெர்மன், பிரஞ்சு மற்றும் ஆங்கிலம் பயின்றார். பள்ளியில் ஆறு ஆண்டுகள் கழித்து, அதன் இலக்கிய சமுதாயத்தின் ஆசிரியர் குழுவின் இளைய உறுப்பினரானார். மிசிமா சப்பானிய ஆசிரியர்களின் படைப்பிலும் மிகவும் ஆர்வமுடையவராக இருந்தார். .
# இயூக்கியோ மிசிமா

## நோபல் பரிசு

மிஷிமா இலக்கியத்திற்கான நோபல் பரிசுக்கு மூன்று முறை பரிந்துரைக்கப்பட்டர். மற்றும் பல வெளிநாட்டு வெளியீட்டு நிறுவனக்களுக்கு மிகவும் பிடித்தவர். இருப்பினும், 1968 ஆம் ஆண்டில் அவரது ஆரம்ப வழிகாட்டியான கவாபாடா நோபல் பரிசை வென்றார், மேலும் எதிர்காலத்தில் மற்றொரு சப்பானிய எழுத்தாளருக்கு இது வழங்கப்படுவதற்கான வாய்ப்புகள் குறைவு என்பதை மிசிமா உணர்ந்து கொண்டார்.
# இயூக்கியோ மிசிமா

## நடிப்பு

மிசிஷிமா ஒரு நடிகராகவும் இருந்தார், மேலும் இயசுசோ மசுமுராவின் 1960 ஆம் ஆண்டில் வெளியான *அஃப்ரைட் டு டை* திரைப்படத்தில் நடித்துள்ளர். .
# அங்கன், பாடகர்

**அங்கன் சிப்தா சாஸ்மி** (ஆங்கிலம்: Anggun) என்பவர் 1974 ஏப்ரல் 29 அன்று இந்தோனேசியாவில் பிறந்தவர். இவர் பிரெஞ்சு பாடகர், பாடலாசிரியர், இசைக் கலைஞர், தயாரிப்பாளர், எழுத்தாளர், இசையமைப்பாளர், திறமை நிகழ்ச்சி நடுவர், கொடையாளர் மற்றும் தொலைக்காட்சி ஆளுமை . பல சர்வதேச தொலைக்காட்சி நிகழ்ச்சிகளில் பங்கேற்றுள்ளார்.  
ஜகார்த்தாவில் பிறந்த இவர் தனது ஏழு வயதில் நிகழ்ச்சியைத் தொடங்கினார், இரண்டு ஆண்டுகளுக்குப் பிறகு குழந்தைகள் பாடல் தொகுப்பைப் பதிவு செய்தார். புகழ்பெற்ற இந்தோனேசிய தயாரிப்பாளர் இயன் அன்தோனோவின் உதவியுடன், 1986 ஆம் ஆண்டில் அங்கன் தனது முதல் ராக் இசையின் இன்ஃப்ளூயன்ஸ் அரங்க தொகுப்பான *துனியா அகு* புன்யாவை வெளியிட்டார். *ரோலிங் ஸ்டோன்* என்று எல்லா நேரத்திலும் 150 சிறந்த இந்தோனேசிய பாடல்களில் ஒன்றாக பட்டியலிடப்பட்ட " மிம்பி " (1989) என்ற தனிப்பாடலுடன் அவர் மேலும் நன்கு அறியப்பட்டார். தொடர்ச்சியான ஒற்றையர் மற்றும் மூன்று பாடல் தொகுப்புகளுடன் அவர் அதைப் பின்தொடர்ந்தார். இது 1990 களின் முற்பகுதியில் இந்தோனேசிய ராக் நட்சத்திரங்களில் மிக முக்கியமான நபர்களில் இவரும் ஒருவராகும்.
# அங்கன், பாடகர்

## இசை வாழ்க்கை

அங்குன் இந்தோனேசியாவை விட்டு 1994 ல் ஒரு சர்வதேச வாழ்க்கையைத் தொடர்ந்தார். லண்டன் மற்றும் பாரிஸில் இரண்டு ஆண்டுகள் போராடிய பிறகு, அவர் பிரெஞ்சு தயாரிப்பாளர் எரிக் பென்சியை சந்தித்து சோனி மியூசிக் என்டர்டெயின்மென்ட்டில் ஒப்பந்தம் செய்தார். அவரது முதல் சர்வதேச ஆல்பமான *ஸ்னோ ஆன் சஹாரா* (1997) 33 நாடுகளில் வெளியிடப்பட்டது மற்றும் ஆசியாவிற்கு வெளியே ஒரு ஆசிய கலைஞரால் அதிகம் விற்பனையான ஆல்பமாக மாறியது.  
அப்போதிருந்து, அங்கன் மேலும் ஆறு ஸ்டுடியோ ஆல்பங்களையும், ஒலிப்பதிவு ஆல்பத்தையும் டேனிஷ் திரைப்படமான *ஓபன் ஹார்ட்ஸ்* (2002) க்கு வெளியிட்டார். அவரது ஒற்றையர், " ஸ்னோ ஆன் சஹாரா ", " நாங்கள் நினைவில் வைத்திருப்பது " மற்றும் " தி குட் இஸ் பேக் " ஆகியவை அமெரிக்காவில் பில்போர்டு தரவரிசையில் நுழைந்தன. அஜர்பைஜானின் பாகுவில் நடந்த யூரோவிஷன் பாடல் போட்டி 2012 இல் " எக்கோ (யூ அன்ட் ஐ) " பாடலுடன் பிரான்ஸைப் பிரதிநிதித்துவப்படுத்தினார். 2015 ஆம் ஆண்டு முதல் *ஆசியாவின் காட் டேலண்ட்* மற்றும் *தி எக்ஸ் ஃபேக்டர்*, *காட் டேலண்ட்* மற்றும் *தி* வாய்ஸின் இந்தோனேசிய பதிப்புகளுக்கான நடுவர் ஆனார்.
# அங்கன், பாடகர்

## சாதனைகள்

ஆங்குன் ஆசியாவிற்கு வெளியே அதிக தொகுப்பு விற்பனையான ஆசிய கலைஞர் ஆவார், அவரது வெளியீடுகள் சில ஐரோப்பிய நாடுகளில் தங்கம் மற்றும் பிளாட்டினம் சான்றிதழ் பெற்றன. ஐரோப்பிய மற்றும் அமெரிக்க சாதனை அட்டவணையில் வெற்றி பெற்ற முதல் இந்தோனேசிய கலைஞர் இவர். பிரான்சின் அரசாங்கத்தின் செவாலியர் டெஸ் ஆர்ட்ஸ் எட் லெட்டர்ஸ் மற்றும் உலகின் சிறந்த விற்பனையான இந்தோனேசிய கலைஞருக்கான உலக இசை விருது உட்பட அவரது சாதனைகளுக்கு அவர் பல பாராட்டுக்களைப் பெற்றுள்ளார்.  
மேடம் துசாட்ஸால் மெழுகில் அழியாத முதல் இந்தோனேசிய பெண்மணி என்ற பெருமையையும் பெற்றார் . அவரது இசை வாழ்க்கையைத் தவிர, அங்கன் ஏராளமான சுற்றுச்சூழல் மற்றும் மனிதாபிமானப் பணிகளில் ஈடுபட்டுள்ளார். அவர் , முதலில் 2005 ஆம் ஆண்டில் சர்வதேச மைக்ரோ கிரெடிட் ஆண்டிற்கும் பின்னர் 2009 ஆம் ஆண்டில் உணவு மற்றும் வேளாண்மை அமைப்புக்கும் (FAO)ஐக்கிய நாடுகள் சபையின் உலகளாவிய தூதராக இரண்டு முறை நியமிக்கப்பட்டார்.
# அங்கன், பாடகர்

## வாழ்க்கை மற்றும் தொழில்

அங்கன் ஜகார்த்தாவில் பிறந்து வளர்ந்தார். ஜாவானிய எழுத்தாளரான தார்த்தோ சிங்கோ மற்றும் யோககர்த்தன் அரச குடும்பத்தைச் சேர்ந்த தியென் கெர்தினா ஆகியோரின் இரண்டாவது குழந்தை மற்றும் முதல் மகள் ஆவார். ஒரு முசுலீமாக இருந்தபோதிலும், ஒரு சிறந்த தொடக்கக் கல்வியைப் பெறுவதற்காக அங்கன் ஒரு கத்தோலிக்க பள்ளிக்கு அனுப்பப்பட்டார். ஏழு வயதில், அங்கன் தனது தந்தையிடமிருந்து பாடுவதைத் தொடங்கினார். அவர் தினசரி பயிற்சி பெற்றார், பல்வேறு குரல் நுட்பங்களைக் கற்றுக்கொண்டார்.
# அங்கன், பாடகர்

## தனிப்பட்ட வாழ்க்கை

அங்கன் ஒரு முஸ்லீமாக வளர்க்கப்பட்டார். அதே சமயம், அவர் மதத்தின் மீது ஒரு கடுமையான கண்ணோட்டத்தைக் கொண்டிருக்க விரும்பவில்லை என்றும் குறிப்பிடுகிறார் மேலும் பௌத்த மதத்திற்கு ஈடுபாடு காட்டாமல், , மத நம்பிக்கையை முறித்துக் கொள்ளாமல் இருக்கிறார். அவரது சொந்த மொழியான இந்தோனேசியாவைத் தவிர, அங்கன் பிரஞ்சு மற்றும் ஆங்கிலத்தில் சரளமாக பேசுகிறார்.
# அங்கன், பாடகர்

## ஆளுமை

மேடம் துசாட்ஸால் மெழுகில் அழியாத முதல் இந்தோனேசிய பெண் என்ற பெருமையை அங்கன் பெற்றார். அதன் பாங்காக் அருங்காட்சியகத்தில் அமைந்துள்ள அங்கனின் சிலை இந்தோனேசியாவின் முதல் குடியரசுத் தலைவரான சுகர்னோவின் சிலையுடன் இணைந்தது.
# யாசுது

**யாசுது** என்ற ஈரானின் நகரமானது, , முன்னர் **யெஸ்டு** என்றும் அழைக்கப்பட்டது. ஈரானின் யாசுது மாகாணத்தின் தலைநகரமாக இந்நகரம் உள்ளது. இந்நகரமானாது, எஸ்பஹானின் தென்கிழக்கில் தொலைவில் அமைந்துள்ளது. 2011 மக்கள் தொகை கணக்கெடுப்பின்படி, இந்நகரத்தின் மக்கள் தொகையானது 529,673 ஆக இருந்தது. தற்போது ஈரானின் 15 வது பெரிய நகரமாக, இந்நகரம் திகழ்கிறது. 2017 ஆம் ஆண்டு முதல், வரலாற்று நகரமான யாஸ்டை யுனெஸ்கோ உலக பாரம்பரிய தளமாக, இந்நகரை அறிவித்துள்ளது.
# யாசுது

## சிறப்புகள்

இந்நகரின் பாலைவன சூழலுடன், பல தலைமுறைகளின் சுவடுகள் இருப்பதால், யாசுதுக்கு என தனித்துவமான பாரசீக கட்டிடக்கலை எழில் உள்ளது . இதற்கு " விண்ட்காட்சர்ஸ் நகரம்" ( *ஷாஹர்-இ பட்கிர்ஹா* ). இதன் சிறப்புத்தன்மைகளை, பல கட்டிடங்களிலிருந்து, நன்றாக அதன் அறியப்படுகிறது ஜோரோஸ்ட்டிரிய தீ கோவில்களில், அப் அன்பர்சு கோட்டைகள்(AB anbars), நிலத்தடி வழித்தடங்கள்(qanats), குளிர்விப்பான்கள்(yakhchals), பாரசீக கைவினைப்பொருட்களான,கைகளால் தைக்கப்பெற்ற இறைவனுக்கானத் துணி (termeh), பட்டு நெசவு, பாரசீக பருத்தி மிட்டாய் போன்றவைகளாகும். தனிநபரின் மிக உயர்ந்த மிதி வண்டிகளின் பயன்பாடு, இந்த ஈரானின் நகரில் தான் அதிகம் என்பதால், இந்த நகரத்தினை 'மிதிவண்டி நகரம்' என்றும் அழைக்கப்பர். கடந்த நூற்றாண்டில் ஐரோப்பிய பார்வையாளர்கள் மற்றும் சுற்றுலாப் பயணிகளுடன் தொடர்பு கொள்வதில், மிதிவண்டிக் கலாச்சாரம், இந்நகரில் உருவாக்கப்பட்டது என்று தெரிவிக்கப்படுகிறது.
# யாசுது

## பொருளாதாரம்

இந்நகரத்தின் பட்டுத்துணிகளும், பிற தரைவிரிப்புகளும், பல்லாண்டுகளாகத் தரத்திற்கு எப்போதும் பெயர் பெற்று திகழ்கின்றன. யாசுது நகரமானது, இன்று ஈரானின் ஜவுளித் தொழில்துறை நடுவங்களில் ஒன்றாகப் பெயர் பெற்றுள்ளது. இங்கு கணிசமான மட்பாண்டங்கள் மற்றும் கட்டுமானப் பொருட்கள் தொழில் மற்றும் தனித்துவமான மிட்டாய் தொழில்கள், நகை தொழில்கள் உள்ளன. மக்கள்தொகையில் கணிசமான பகுதியினர், விவசாயம், பால், உலோக வேலைகள், இயந்திர உற்பத்தி உள்ளிட்ட பிற தொழில்களிலும் பணியாற்றுகின்றனர். வளர்ந்து வரும் தகவல் தொழில்நுட்ப துறையில், ஏராளமான நிறுவனங்கள் ஈடுபட்டுள்ளன. முக்கியமாக கேபிள்கள் எனப்படும் முறுக்குவடம் உற்பத்தித் தொழில்களும், இணைப்பிகள் உருவாக்கலும் சிறப்பாக நடைபெற, அதற்குரிய முதன்மை பொருட்களை உற்பத்தி செய்யப் படுகின்றன. தற்போது யாசுத்தில், ஈரானின் மிகப்பெரிய ஃபைபர் ஒளியியல் உற்பத்தியாளரின் கட்டகம் அமைந்து உள்ளது.
# யாசுது

## காலநிலை

யாசுத்தில் வெப்பமான பாலைவன காலநிலை உள்ளது. (கோப்பன் காலநிலை வகைப்பாடு BWh). ஈரானின் மிக வறண்ட முக்கிய நகரமாக, இது உள்ளது. ஒவ்வொரு ஆண்டும், 49 மில்லிமீட்டர் (1.9 அங்குலம்)மழையே, 23 நாட்களுக்கு மழைப்பொழிவு மட்டுமே நிகழ்கிறது. இதன் கோடைக் கால வெப்பநிலை 40 ° செல்சியசு (104&nbsp;°F)க்கு மேல் இருக்கும். இந்நகரம், ஈரப்பதம் இல்லாமல் சூரிய வெப்பம் அதிகமாக இருக்கும். இரவில் கூட, கோடையில் வெப்பநிலை மிகவும் வசதியின்மையாக ஏற்படுத்தும். குளிர்காலத்தில், நாட்கள் லேசாகவும், வெயிலாகவும் இருக்கும். ஆனால், காலையில் மெல்லிய காற்றும், குறைந்த மேகமூட்டமும், குளிர்ந்த வெப்பநிலையை ஏற்படுத்துகின்றன. அவை சில நேரங்களில் 0&nbsp;°C (32&nbsp;°F) க்குக் கீழே இருக்கும் என வானியல் அறிக்கைகள் தெரிவிக்கின்றன. மிகவும் வெப்பமான கோடைகாலத்தை சமாளிக்க, இந்நகரில் இருக்கும் பல பழைய கட்டிடங்கள், அற்புதமான காற்று கோபுரங்களையும், பெரிய நிலத்தடி பகுதிகளையும் கொண்டுள்ளன. இந்நகருக்கு அருகிலுள்ள மலைகளில் உள்ள பனிப்பாறைகளிலிருந்து, பெறப்பட்ட பனியை சேமிக்கப் பயன்படுத்தப்பட்ட, சிறப்பான கட்டிட அமைப்பு நுட்பங்கள் காணப்படுகின்றன. கிட்டத்தட்ட முற்றிலும் அடோப்பிலிருந்து கட்டப்பட்ட, மிகப்பெரிய நகரங்களில் யாசுத்து நகரும் ஒன்றாகும்.
# அமிலா அபோன்சா

**மல்மீஜ் அமிலா அபோன்சா (**Malmeege Amila Aponso**)** பிறப்பு 23 ஜூன் 1993) பொதுவாக அமிலா அப்போன்சோ என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் , பன்னாட்டு இருபது20, பட்டியல் அ துடுப்பாட்டம் ஆகிய போட்டிகளில் விளையாடி வருகிறார். வலதுகை மட்டையாளரான இவர் இலங்கை தேசிய அணி தவிர ரக்மா துடுப்பாட்ட சங்கம், இலங்கை அ அணி, இலங்கை எமெர்ஜிங் (வளர்ந்து வரும் அணி), 19 வயதிற்கு உட்பட்டோருக்கான இலங்கை அணி, 2 வயதிற்கு உட்பட்டோருக்கான இலங்கை அணி மற்றும் புனித செபஸ்தியான் கல்லூரி அணி ஆகிய அணிகளுக்காக விளையாடி வருகிறார். ராகமா துடுப்பாட்ட சங்கத்திற்காக முதல் தர துடுப்பாட்டப் போடிகளில் விளையாடுகிறார் . இவர் மொரட்டுவாவின் புனித செபஸ்தியான் கல்லூரியின் முன்னாள் மாணவர் ஆவார்.
# அமிலா அபோன்சா

## உள்ளூர் போட்டிகள்

2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் தம்புலா துடுப்பாட்ட அணி சார்பாக விளையாடினார். அதே ஆண்டில் நடைபெற்ற இலங்கை துடுப்பாட்ட லீக்கிலும் இவர் இதே அணி சார்பாக விளையாடினார்.  
ரகாமா துடுப்பாட்ட சங்கம் சார்பாக 2018–19 பிரீமியர் லீக் போட்டியில் ஒன்பது போட்டிகளில் விளையாடி 47 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பிடித்தார்.
# அமிலா அபோன்சா

## சர்வதேச போட்டிகள்

2015 ஆம் ஆண்டில் நடைபெற்ற முதல் தரத் துடுப்பாட்டப் போட்டிகளில் 31 இலக்குகளை 20.9 எனும் பந்துவீச்சு சராசரியோடு எடுத்தார். இந்தத் தொடரில் சிறப்பாக செயல்பட்டதன் விளைவாக நியூசிலாந்துத் துடுப்பாட்ட அணிக்கு எதிரான இலங்கை அ அணியில் இவர் இடம் பெற்றார். மேலும் 2015 மற்றும் 2016 ஆம் ஆண்டுகளில் நடைபெற்ற உள்ளூர் துடுப்பாட்டப் போட்டிகளிலும் இவர் சிறப்பான ஆட்டத் திறனை வெளிப்படுத்தினார். இருந்தபோதிலும் பல சிறப்பான பந்துவீச்சாளர்கள் இலங்கை அணியில் இருந்ததனால் இவருக்கு வாய்ப்பு கிடைப்பதில் சிக்கல் இருந்தது. ரங்கனா ஹெராத் வரையறுக்கப்பட்ட துடுப்பாட்டங்களில் இருந்து ஓய்வு பெற்றனைத் தொடர்ந்து இவருக்கு இலங்கை அணியில் வாய்ப்பு கிடைத்தது.  
ஆகஸ்ட் 2016 இல், ஆஸ்திரேலியாவுக்கு எதிரான ஒருநாள் பன்னாட்டுத் துடுப்பாட்டத் தொடருக்கான இலங்கைத் துடுப்பாட்ட அணியில் இவர் சேர்க்கப்பட்டார். 21 ஆகஸ்ட் 2016 அன்று ஆஸ்திரேலியாவுக்கு எதிராக இலங்கைக்காக ஒருநாள் போட்டியில் அறிமுகமானார். ஆரோன் பிஞ்சை தனது முதல் சர்வதேச இலக்காக வீழ்த்தினார் இலங்கை 3 விக்கெட்டுகள் வித்தியாசத்தில் தோல்வியடைந்தது, ஆனால் வர்ணனையாளர்கள் அப்போன்சோவின் பந்துவீச்சு செயல்திறனைப் பாராட்டினர்.  
2017 ஆம் ஆண்டில் நடைபெற்ற ஏ.சி.சி வளர்ந்து வரும் அணிகள் ஆசிய கோப்பை துடுப்பாட்டத் தொடரின் இறுதிப் போட்டியில் பாக்கித்தான் துடுப்பாட்ட அணியினை தோற்கடித்த இலங்கைத் துடுப்பாட்ட அணியில் இவர் விளையாடினார். அந்தப் போட்டித் தொடரில் 12 இலக்குகளைக் கைப்பற்றி அதிக இலக்குகளைக் கைப்பற்றிய வீரர்கள் வரிசையில் இவர் முதலிடம் பெற்றார்.  
பிப்ரவரி 2018 இல், வாங்காளதேசத் துடுப்பாட்ட அணிக்கு எதிரான தொடருக்கான இலங்கையின் பன்னாட்டு இருபது 20 அணியில் இவர் இடம் பெற்றார். 18 பிப்ரவரி 2018 வங்காளதேசத் துடுப்பாட்ட அணிக்கு எதிராக இலங்கைத் துடுப்பாட்ட அணி சார்பாக இவர் அறிமுகமனார். தமீம் இக்பாலை தனது முதல் பன்னாட்டு இருபது20 இலக்காக் கைப்பற்ற்ரினார்  
மே 2018 இல், 2018–19 ஆண்டிற்கான இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார். நவம்பர் 2019 இல், வாங்காளதேசத்தில் நடைபெறும் 2019 ஏ.சி.சி வளர்ந்து வரும் ஆசிய அணிகள் கோப்பைக்கான இலங்கையின் அணியில் இவர் இடம் பெற்றார்.
# சதுரங்க டி சில்வா

**பின்னடுவகே சதுரங்க டி சில்வா** ( Pinnaduwage Chaturanga de Silva பிறப்பு 17 ஜனவரி 1990) பொதுவாக் சில்வா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் , பன்னாட்டு இருபது20, பட்டியல் அ துடுப்பாட்டம் ஆகிய போட்டிகளில் விளையாடி வருகிறார். இடதுகை மட்டையாளரான இவர் இலங்கை தேசிய அணி தவிர சிலா மரியான்சு துடுப்பாட்ட சங்கம், கம்பைண்டு மாகாணத் துடுப்பாட்ட அணி, மூர்ச் துடுப்பாட்ட சங்கம், இலங்கை அ அணி, இலங்கை அ வளர்ந்து வரும் அணி (எமெர்ஜிங் அணி) ஆகிய துடுப்பாட்ட அணிகளுக்காகவும் விளையாடி வருகிறார்.
# சதுரங்க டி சில்வா

## தனிப்பட்ட வாழ்க்கை

டி சில்வா தனது நீண்டகால தோழியான நிர்மா டி சில்வாவை 7 ஆகஸ்ட் 2015 அன்று திருமணம் செய்து கொண்டார். கொழும்பின் கிங்ஸ்பரி விடுதியில் இவர்களின் திருமணம் கொண்டாட்டங்கள் நடைபெற்றது. அவரது தம்பி வனிந்து அசரங்கா ஒரு வரையறுக்கப்பட்ட துடுப்பாட்டப் போட்டிகளில் விளையாடி வருகிரார். 2017 ஆம் ஆண்Dஇல் சிம்பாப்வே துடுப்பாட்ட அணிக்கு எதிரான துடுப்பாட்டப் போட்டியில் இவர் அறுமுகமனார்.
# சதுரங்க டி சில்வா

## உள்ளூர் போட்டிகள்

2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் காலி துடுப்பாட்ட அணி சார்பாக விளையாடினார். அதற்கு அடுத்த மாதம் நடைபெற்ற 2018 சூப்பர் மாகாண ஒருநாள் போட்டிக்கான காலி துடுப்பாட்ட அணியிலும் அவர் இடம் பெற்றார் .  
ஆகஸ்ட் 2018 இல், அவர் கொழும்பு துடுப்பாட்ட அணியில் 2018 எஸ்.எல்.சி டி 20 லீக்கில் இடம் பெற்றார் . பிப்ரவரி 2019 இல், இலங்கை துடுப்பாட்ட வாரியம் இவரை 2017–18 எஸ்.எல்.சி இருபது20 போட்டியின் வீரராக அறிவித்தது. மார்ச் 2019 இல் நடைபெற்ற 2019 சூப்பர் மாகாண ஒருநாள் போட்டிக்கான கண்டி துடுப்பாட்ட அணியில் இடம் பெற்றார் .
# சதுரங்க டி சில்வா

## உள்ளூர் போட்டிகள்

### முதல் தரத் துடுப்பாட்டம்

2009 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். அக்டோபர் 30 இல் கொழும்பில் உள்ள துடுப்பாட்ட அரங்கத்தில் நடைபெற்ற பிரீமியர் லீக் துடுப்பாட்டத் தொடரில் விளையாடினார்.
# சதுரங்க டி சில்வா

## உள்ளூர் போட்டிகள்

### பட்டியல் அ

2009 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமனார். செப்டமபர் 16 இல் கொழும்பு துடுப்பாட்ட அரங்கத்தில் நடைபெற்ற போட்டியில் கொழும்பு துடுப்பாட்ட அணிக்கு எதிரான பட்டியல் அ போட்டியில் மூர்ச் துடுப்பாட்ட அணி சார்பாக விளையாடினார்.
# சதுரங்க டி சில்வா

## சர்வதேச போட்டிகள்

தென்னாப்பிரிக்காவுக்கு எதிரான தொடருக்கான இலங்கை அணியில் டி சில்வா முதலில் தேர்ந்தெடுக்கப்பட்டார். அவர் பிப்ரவரி 25, 2014 அன்று ஆசிய கோப்பையில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியிலிவர் அறிமுகமானார். அந்தத் துடுப்பாட்டப் போட்டியில் இவர் நான்கு இலக்குகளைக் கைப்பற்றினார். மேலும் மட்டையாட்டத்தில் இவர் 44 ஓட்டங்களை எடுத்தார்.  
ஜூலை 2015 இல் பாகிஸ்தானுக்கு எதிரான தொடருக்கான இலங்கையின் பன்னாட்டு இருபது20 அணியில் அவர் இடம் பெற்றார், ஆனால் எந்த ஒரு ஆட்டத்திலும் விளையாடவில்லை. அக்டோபர் 2017 இல், பாகிஸ்தானுக்கு எதிரான தொடருக்காக இலங்கையின் பன்னாட்டு இருபது20 அணியில் இடம் பெற்றார். அவர் அக்டோபர் 29, 2017 அன்று பாகிஸ்தானுக்கு எதிரான இருபத்20 துடுப்பாட்டத் தொடரில் இவர் அறிமுகமனார்.
# இதயதமனி அடைப்பு

**இதய தமனி அடைப்பு**  
இதய தமனி அடைப்பு என்பது இரத்தத்தை எடுத்துச் செல்லும் இதய குழாய்களில் அடைப்பு ஏற்படுவதாகும். நாம் உண்ணும் உணவில் உள்ள கொழுப்புப் பொருட்கள் நாளடைவில் இரத்தக் குழாய்களில் படிந்து இரத்த ஓட்டத்தை தடை செய்கிறது. இதனால் இதயத்தின் இயக்கம் பாதிக்கப்பட்டு தமனிகளில் அடைப்பு, இதயம் செயலிழப்பு மற்றும் கரோனரி தமனி நோய் போன்ற இதய பிரச்சனைகள் உண்டாகின்றன.  
**அடைப்புகள்**  
இந்த இரத்த குழாய் அடைப்புகள் இதயத்தில் மட்டும் பாதிப்பதில்லை . பெருந்தமனி தடிப்பு, அல்லது தமனிகள் தடித்தல், அமைப்பில் உள்ள எந்த தமனிகளையும் தாக்கக்கூடும். இதனால் உடல் முழுவதும் வெவ்வேறு விதமான அறிகுறிகள் தோன்றுகின்றன.  
**அறிகுறிகள்**  
அடி முதுகில் வலி தோன்றுதல்  
முதுகில் செல்லும் இரத்தக் குழாய்களில் தான் முதல் அறிகுறிகள் தோன்றுகின்றன. அங்கே அடைப்பு ஏற்பட்டு முதுகெலும்பு நரம்புகளை பலவீனப்படுத்துகிறது. பிறகு அடி முதுகில் வலி தென்படும். நாள்பட்ட முதுகுவலி உடையவர்கள் மருத்துவரை அணுகுவது நல்லது.  
**விறைப்புத்தன்மை குறைபாடு**  
தமனிகளில் அடைப்பு ஏற்படும் போது ஆண்களுக்கு விறைப்புத்தன்மை குறைபாடு ஏற்படுகிறது. இதனால் அவர்கள் பாலியல் பிரச்சனைகளை சந்திக்கின்றனர்.  
**பக்க வாதம்**  
மூளைக்கு செல்லும் தமனிகளில் கொழுப்பு படியும் போது இரத்த ஓட்டம் தடைபட்டு மூளை செல்கள் இறக்கின்றன. இதனால் பக்க வாதம் ஏற்பட வாய்ப்புள்ளது.  
**இதய ஆரோக்கிய வழிகள்**  
இதய ஆரோக்கியம் தொடர்பான உடற்பயிற்சிகளை செய்யுங்கள்  
புகைப்பிடித்தல் மற்றும் மதுப்பழக்கத்தை தவிருங்கள்  
ஆரோக்கியமான உணவுப் பழக்கத்தை பேணுங்கள்  
சரியான உடல் எடையை பேணுங்கள்  
அடிக்கடி மருத்துவரிடம் சென்று பரிசோதனை செய்யுங்கள்.
# லசித் எம்புல்தெனியா

**லசித் எம்பல்தெனியா** (*Lasith Embuldeniya* (பிறப்பு: 26 அக்டோபர் 1996) என்பவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக துடுப்பாட்டம் மற்றும் தேர்வுத் சர்வதேச தேர்வுத் துடுப்பாட்டப் போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர் போட்டிகளிலும் விளையாடி வருகிறார். மேலும் இவர் 2017 ஆம் ஆண்டில் முதல் தரத் துடுப்பாட்டப் போட்டிகளிலும், 2017 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2019 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 25 முதல் தரத் துடுப்பாட்டப் போட்டிகளில் விளையாடி 262 ஓட்டங்களையும் , 10 பட்டியல் அ துடுப்பாட்டப் போட்டிகளில் விளையாடி 31 ஓட்டங்களையும் , 4 தேர்வுத் துடுப்பாட்டப் போட்டிகளில் விளையாடி 38 ஓட்டங்களையும் எடுத்துள்ளார். இவர் ராயல் கல்லூரியின் முன்னாள் மாணவர் ஆவார்.
# லசித் எம்புல்தெனியா

## உள்ளூர் போட்டிகள்

### முதல் தரத் துடுப்பாட்டம்

28 ஜனவரி 2017 அன்று நடந்த 2016–17 பிரீமியர் லீக் துடுப்பாட்டத் தொடரில் நோண்டெஸ்கிரிப்ட்ஸ் துடுப்பாட்ட சங்கம் சார்பாக தனது முதல் தரத் துடுப்பாட்டப் போட்டிகளில் இவர் அறிமுகமானார். 17 மார்ச் 2017 அன்று நடைபெற்ற 2016–17 ஆம் ஆண்டுகளில் மாவட்ட ஒருநாள் போட்டியில் மாதாரா மாவட்ட துடுப்பாட்ட அணி சார்பாக பட்டியல் அ துடுப்பாட்டப் போட்டியில் இவர் அறிமுகமானார்.  
2018 ஆம் ஆண்டில் நடைபெற்ற சூப்பர் ஃபோர் மாகாணத் துடுப்பாட்டத் தொடரில் இவர் கொழும்பு துடுப்பாட்ட அணி சார்பாக விளையாடினார். அதற்கு அடுத்த மாதம் நடைபெற்ற 2018 சூப்பர் மாகாண ஒருநாள் போட்டிக்கான கொழும்பு துடுப்பாட்ட அணியிலும் அவர் இடம் பெற்றார். ஆகஸ்ட் 2018 இல், அவர் கொழும்பு துடுப்பாட்ட அணியில் 2018 எஸ்.எல்.சி டி 20 லீக்கில் இடம் பெற்றார் .
# லசித் எம்புல்தெனியா

## உள்ளூர் போட்டிகள்

### பட்டியல் அ

2017 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். மார்ச் 17 இல் கொழும்பு துடுப்பாட்ட அரங்கத்தில் ஹம்பன்தோதா மாவட்ட துடுப்பாட்ட அணிக்கு எதிரான போட்டியில் இவர் மதரா துடுப்பாட்ட சங்க அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2018 ஆம் ஆண்டில் டிசம்பர் 15,இல் கொழும்பில் உள்ள துடுப்பாட்ட அரங்கத்தில் இந்தியா லெவன் துடுப்பாட்ட அணிக்கு எதிரான பட்டியல் அ போட்டியில் இவர் இலங்கை லெவன் அணி சார்பாக விளையாடினார்.
# லசித் எம்புல்தெனியா

## உள்ளூர் போட்டிகள்

### இருபது20

2015 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 4 இல் பங்கோதா துடுப்பாட்ட அரங்கத்தில் புளூம்ஃபீல்டு துடுப்பாட்ட அணிக்கு எதிரான போட்டியில் இவர் கால்ட்ஸ் துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் அக்டோபர் 9 இல் லாகூர் துடுப்பாட்ட அரங்கத்தில் பாக்கித்தான் துடுப்பாட்ட அணிக்கு எதிரான இருபது20 போட்டியில் இவர் இலங்கை துடுப்பாட்ட அணி சார்பாக விளையாடினார்.
# லசித் எம்புல்தெனியா

## சர்வதேச போட்டிகள்

டிசம்பர் 2018 இல், 2018 ஏ.சி.சி வளர்ந்து வரும் ஆசியா அணிகள் துடுப்பாட்டத் தொடரிக்கான இலங்கை அணியில் இவர் இடம் பெற்றார். பிப்ரவரி 2019 இல், தென்னாப்பிரிக்காவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் அவர் இடம் பெற்றார். அவர் பிப்ரவரி 13, 2019 அன்று தென்னாப்பிரிக்காவுக்கு எதிராக இலங்கைத் துடுப்பாட்ட அணிக்காக இவர் தேர்வுத் துடுப்பாட்டப் போட்டியில் அறிமுகமானார். தனது முதல் போட்டியில் இவர் ஐந்து இலக்குகளைக் கைப்பற்றினார். இதன்மூலம அறிமுகப் போட்டியில் ஐந்து இலக்குகளைக் கைப்பற்றிய நான்காவது இலங்கை வீரர் மற்றும் முதல் சர்வதேச இடதுகை பந்துவீச்சாளர் எனும் சாதனை படைத்தார்.முடிவில் 66 ஓட்டங்களை விட்டுக் கொடுத்து ஐந்து இலக்குகளைக் கைப்பறினார். 2019 ஆம் ஆண்டில் ஆகஸ்ட் 22 இல் கொழும்பு துடுப்பாட்ட அரங்கத்தில் நியூசிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் இலங்கை துடுப்பாட்ட அணி சார்பாக விளையாடினார்.
# தஜிக்குகள்

**தாஜிக் மக்கள்** (ஆங்கிலம்: Tajiks ) ஒரு பாரசீக மொழி பேசும் ஆப்கானிஸ்தான், தஜிகிஸ்தான் மற்றும் உஸ்பெகிஸ்தானை பூர்வீகமாகக் கொண்ட ஈரானிய இனக்குழு ஆகும். தஜிகிஸ்தானில் தஜிக்குகள் மிகப்பெரிய இனமாகவும், ஆப்கானிஸ்தானில் இரண்டாவது பெரிய இனமாகவும் உள்ளனர். இது உலகளாவிய தஜிக் மக்கள்தொகையில் பாதிக்கும் மேலானது. தாஜிக் மக்கள், மேற்கு ஈரானிய மொழியான தாஜிக் மொழியை பேசுகின்றனர். தஜிகிஸ்தானில், 1939 சோவியத் மக்கள் தொகை கணக்கெடுப்பிலிருந்து, அதன் சிறிய பாமிரி மற்றும் யாக்னோபி இனக்குழுக்கள் தஜிக்களாக சேர்க்கப்பட்டுள்ளன. சீனாவில், கிழக்கு ஈரானிய பமிரி மொழிகளைப் பேசும் அதன் பமிரி இனக்குழுக்களான ஜின்ஜியாங்கின் தஜிக்களைக் குறிக்க இந்த சொல் பயன்படுத்தப்படுகிறது. ஆப்கானிஸ்தானில், பாமிரிகள் ஒரு தனி இனக் குழுவாகக் கருதப்படுகிறார்கள்.
# தஜிக்குகள்

## வரலாறு

தாஜிக்குகள் ஒரு ஈரானிய மக்கள், பலவிதமான பாரசீக மொழியைப் பேசுகிறார்கள், ஆக்சஸ் ஆற்றுப் பள்ளத்தாக்கு, பெர்கானா பள்ளத்தாக்கு (தஜிகிஸ்தான் மற்றும் உஸ்பெகிஸ்தானின் சில பகுதிகள்) மற்றும் மேல் ஆக்சஸின் இரு கரைகளிலும், அதாவது பாமிர் மலைகள் மற்றும் வடகிழக்கு ஆப்கானிஸ்தான் மற்றும் மேற்கு ஆப்கானிஸ்தான் போன்ற பகுதிகளில் பரவியிருக்கிறார்கள். வரலாற்று ரீதியாக, ஈரான் அரபு வெற்றிக்கு முன்னர் பண்டைய தாஜிக்கர்கள் முக்கியமாக விவசாயிகளாக இருந்துள்ளனர். விவசாயம் ஒரு முக்கியத் தொழிலாக இருந்தபோதிலும் , ஈரானின் இஸ்லாமியமயமாக்கல் வரலாற்று கோரசன் மற்றும் திதிரான்சாக்சியானாவின் விரைவான நகரமயமாக்கலின் விளைவாக பேரழிவுகரமான மங்கோலிய படையெடுப்பு வரை நீடித்தது. தஜிக் மக்களின் எஞ்சியிருக்கும் பல பழங்கால நகர மையங்களில் ஹெராத், சமர்கந்து, புகாரா, குஜந்த், டெர்மெஸ் மற்றும் காபூல் ஆகியவை அடங்கும்.  
கிழக்கு மற்றும் மேற்கு ஈரானியர்களுக்கிடையேயான புவியியல் பிரிவு பெரும்பாலும் வரலாற்று ரீதியாகவும் தற்போது ஈரானிய பீடபூமியின் மையத்தில் அமைந்துள்ள பாலைவனமான டாஷ்ட்-இ கவீர் என்றும் கருதப்படுகிறது.
<sup data-ve-ignore="true">&#x5B; *<span title="This claim needs references to reliable sources. (June 2014)">மேற்கோள் தேவை</span>* &#x5D;</sup>
*இஸ்லாமிய கலைக்களஞ்சியத்தின்* கூற்றுப்படி, பாரசீக இலக்கியத்தில் பாரசீகர்களைக் குறிக்கும் வகையில் *தஜிக்* என்ற வார்த்தையின் மிகப் பழமையான பயன்பாடு பாரசீக கவிஞர் ரூமியின் எழுத்துகளில் காணப்படுகிறது. 15 ஆம் நூற்றாண்டில் துருக்கி மொழி பேசும் கவிஞர் மிர் அலி செர் நவாய் மேலும் பெர்சியர்கள் குறிப்பதாக *தஜிக்* பயன்படுத்தியுள்ளார்.
# தஜிக்குகள்

## இருப்பிடம்

விழா.]]
தஜிகிஸ்தானை விட ஆப்கானிஸ்தானில் அதிகமான தஜிக்கர்கள் இருந்தாலும், தஜிகிஸ்தானின் பெரும்பகுதியிலும், வடக்கு மற்றும் மேற்கு ஆப்கானிஸ்தானிலும் தஜிக்குகள் பிரதான இனக்குழு ஆகும். தஜிக்கர்கள் உஸ்பெகிஸ்தானிலும், வெளிநாட்டு சமூகங்களிலும் கணிசமான சிறுபான்மையினராக உள்ளனர். வரலாற்று ரீதியாக, தஜிக்கர்களின் மூதாதையர்கள் இப்போது மத்திய ஆசியாவில் ஒரு பெரிய பிரதேசத்தில் வாழ்கின்றனர்.
# தஜிக்குகள்

## கலாச்சாரம்

தஜிக்குகள் தாரி என்றைக்கப்படும் பாரசீக கிழக்கு வட்டாரப் பேச்சு மொழியே பேசி வருகிறார்கள். தஜிகிஸ்தானில், இது தஜிகி மொழி என்று அழைக்கப்படுகிறது. ஆப்கானிஸ்தானில், தஜிகிஸ்தானைப் போலல்லாமல், தாஜிக்குகள் தொடர்ந்து பெர்சோ-அரபு எழுத்துக்களையும், ஈரானையும் பயன்படுத்துகின்றனர்.
# தஜிக்குகள்

## கலாச்சாரம்

### மதம்

தஜிக் மக்களின் சொராட்ரிய, பௌத்த மற்றும் ஆரிய இஸ்லாமியத்திற்கு முந்தைய பாரம்பரியத்தை பல்வேறு அறிஞர்கள் பதிவு செய்துள்ளனர். தீ வழிபாட்டிற்கான ஆரம்பகால கோயில்கள் பால்கு மற்றும் பாக்திரியாவில் கண்டுபிடிக்கப்பட்டுள்ளன, இன்றைய தஜிகிஸ்தான் மற்றும் உஸ்பெகிஸ்தானில் அகழ்வாராய்ச்சிகள் சொராட்ட்ரிய தீ கோயில்களின் எச்சங்களைக் காட்டுகின்றன.  
இருப்பினும், இன்று, தஜிக்களில் பெரும்பான்மையானவர்கள் சுன்னி இசுலாத்தை பின்பற்றுகிறார்கள், இருப்பினும் சிறிய சியா மற்றும் இஸ்மாயிலி சியா சிறுபான்மையினராக உள்ளனர். ஆப்கானிஸ்தானில் எராத்து, பாமியான், படாக்சான் மாகாணங்கள், ஆகியவை அதிக எண்ணிக்கையிலான சியாக்களைக் கொண்ட பகுதிகளாகும். புகழ்பெற்ற இஸ்லாமிய அறிஞர்கள் சிலர் ஆப்கானிஸ்தான், தஜிகிஸ்தான், உஸ்பெகிஸ்தான் மற்றும் துர்க்மெனிஸ்தானில் உள்ள நவீன அல்லது வரலாற்று கிழக்கு-ஈரானிய பகுதிகளைச் சேர்ந்தவர்கள், எனவே தஜிக்கர்கள் என்று கருதலாம். அவர்களில் அபு ஹனிபா, இமாம் புகாரி, திர்மிதி, அபு தாவூத், நசீர் குஸ்ரா மற்றும் பலர் உள்ளனர்.
# சிறுநீரியல்

**சிறுநீரியல்** என்பது மனித உடலில் உள்ள சிறுநீரக செயல்பாட்டை குறித்து படிக்கும் அறிவியல் துறையாகும். இது சிறுநீரகத்தின் அமைப்பு மற்றும் அதில் ஏற்படும் பிரச்சினைகள் போன்ற தகவல்களை விளக்குகின்றன.
# சிறுநீரியல்

## சிறுநீரக அமைப்பு

மனிதனின் உடலில் உள்ள சிறுநீரக அமைப்பு இரத்தத்தில் உள்ள நச்சுப் பொருட்களை வெளியேற்றி சுத்தமான இரத்தத்தை வடிகட்டி உடல் உறுப்புகளுக்கு செலுத்துகிறது. நமது சிறுநீரகம் பார்ப்பதற்கு இரண்டு அவரை விதை வடிவில் காணப்படும். இதில் சிறுநீரகம், சிறுநீர்ப்பை, சிறுநீர்க் குழாய், சிறுநீரக தமனிகள் மற்றும் சிரைகள் போன்ற பாகங்கள் காணப்படுகின்றன.
# சிறுநீரியல்

## சிறுநீரக பிரச்சனைகள்

சிறுநீரியல் சிறுநீர்ப்பை, புரோஸ்டேட் பகுதி, விதைப்பை, சிறுநீர்க் குழாய், ஆணுறுப்பில் ஏற்படும் பாதிப்புகள், சிறுநீர் பாதை தொற்று, சிறுநீரக புற்றுநோய், சிறுநீரக செயலிழப்பு போன்ற பிரச்சினைகளை ஆராய்கிறது.
# சிறுநீரியல்

## சிகிச்சைகள்

லேபராஸ்கோபி, எண்டோஸ்கோபி மற்றும் கதிரியக்க முறைகள் உள்ளிட்ட அறுவை சிகிச்சை மூலமாகவும், திறந்த அறுவை சிகிச்சை மூலமாகவும், சிறுநீரக மாற்று அறுவை சிகிச்சை மூலமாகவும், டயலைஸிஸ் மூலமாகவும் சிறுநீரகத்தில் ஏற்படும் பிரச்சனைகளை சரி செய்யலாம்.
# சிறுநீரியல்

## சிறுநீரியல் எதிர்கால முன்னேற்றம்

- இன்னும் வரப்போகும் காலத்தில் சிறுநீரக அறுவை சிகிச்சை முன்னேற்றம் காணப்படப் போகிறது.
- நோயாளிக்கு குறைந்த அளவிலான ஊடுருவும் வழியில் சிகிச்சையளிப்பதை நோக்கமாகக் கொண்டுள்ளன.
- சிறுநீரக புற்றுநோயின் பல்வேறு வடிவங்களுக்கான மரபணு சிகிச்சை தீர்வுகளின் உதவியுடன் சிகச்சை அளிக்கப்படும் .
- டோமோடென்சிட்டோமெட்ரிக் அல்லது காந்த அதிர்வு எண்டோஸ்கோபி முறைகள் சிறுநீரக பாதையில் இருக்கும் பிரச்சனைகளை எளிதாக காட்ட உதவும்
- சிறுநீரக புற்று நோய் கட்டிகளை முன்னரே கண்டுபிடிக்கும் வசதிகள் உருவாகிறது
# கயன் டி சில்வா

**காரியவசம் தந்திரிக் கயான் திலங்கா டி சில்வா** (Kariyawasam Thantrige Gayan Thilanka de Silva) பொதுவாக கயன் டி சில்வா (23 பிப்ரவரி 1988 அன்று பிறந்தவர்) என அறியப்படும் இவர் 2012-13 ஆம் ஆண்டுகளில் இலங்கை உள்ளூர் போட்டிகளில் விளையாடினார். அவரது ஆரம்ப துடுப்பாட்ட வாழ்க்கையானது அவர் பிறந்த நாடான பஹ்ரைன் சார்பாக விளையாடினார். மேலும் 2004 மற்றும் 2006 ஆம் ஆண்டு கால கட்டங்களில் இவர் பஹ்ரைன் தேசிய அணிக்காக விளையாடினார், இதற்கு முன்பு பஹ்ரைனை பல்வேறு வயது மட்டத் துடுப்பட்ட அணிகளுக்காக பிரதிநிதித்துவப்படுத்தினார்.  
மனாமாவின் அட்லியாவில் பிறந்தவ டி சில்வா, பாகிஸ்தானில் 2000 ஆம் ஆண்டு 17 வயதுக்குட்பட்ட ஆசிய கோப்பையில் பஹ்ரைனைப் பிரதிநிதித்துவப்படுத்தினார். அப்போது அவருக்கு வயது 12 ஆகும். 2004 ஆம் ஆண்டில் நடைபெற்ற ஏ. சி. சி கோப்பைத் துடுப்பாட்டத் தொடரில் இவர் 17 வயதிற்கு உடப்பட்டோருக்கன பஹ்ரைன் துடுப்பாட்ட அணிக்குத் தலைவராக நியமிக்கப்பட்டார். அந்தத் தொடரில் ஐந்து போட்டிகளில் விளையாடி 165 ஓட்டங்களை எடுத்தார். இதன்மூலம் அதிக ஓட்டங்கள் எடுத்த பஹ்ரைன் மட்டையாளர்கள் வரிசையில் இவர் முதலிடம் பிடித்தார். தாய்லாந்து துடுப்பாட்ட அணிக்கு எதிரான போட்டியில் 68 பந்துகளில் 72 ஓட்டங்கள் எடுத்ததே இவரின் அதிகபட்ச ஓட்டம் ஆகும். 17 வயதிற்குட்பட்ட துடுப்பாட்டத் தொடரில் சிறப்பான திறனை வெளிப்படுத்தியதனைத் தொடர்ந்து, 2004 ஆம் ஆண்டு மலேசியாவில் நடந்த ஏ.சி.சி டிராபிக்கான பஹ்ரைன் மூத்த அணியில் டி சில்வா தேர்ந்தெடுக்கப்பட்டார். அப்போது அவருக்கு வயது 16 ஆகும். மேலும் அந்தத் தொடரில் அவர் இலக்கினைக் கைப்பற்றவில்லை என்றாலும், ஹாங்காங் மற்றும் ஓமானுக்கு எதிராக பஹ்ரை அணி சார்பாக விளையாடிய இளம் வயதுவீரர் எனும் சாதனை படைத்தார். 2005 ஆம் ஆண்டில் நேபாளத்தில் நடைபெற்ற புரூனே துடுப்பாட்ட அணிக்கு எதிராக இறுதிவரை ஆட்டமிழக்காமல் 140 பந்துகளில் இவர் 200* ஓட்டங்களை எடுத்தார்.  
2006 ஆம் ஆண்டில் நடைபெற்ற ஏசிசி கோபைத் துடுப்பாட்டத் தொடரில் இவர் மலேசிய அணி சார்பாக விளையாடியதே இவர் பஹ்ரைன் சார்பாக விளையாடிய இறுதிப் போட்டி ஆகும்.கொழும்பில் உள்ள எலிசபெத் ஹில்ஸ் பள்ளியிலிவர் கூடைப் பந்து மற்றும் துடுப்பாட்டம் ஆகிய இரண்டு போட்டிகளிலும் விளையாடியுள்ளார்.
# கயன் டி சில்வா

## உள்ளூர் போட்டிகள்

### முதல் தரத் துடுப்பாட்டம்

2013 ஆம் ஆண்டில் நடைபெற்ற பிரீமியர் லீக் துடுப்பாட்டத் தொடரில் இவர் முதல் தரத் துடுப்பாட்டப் போட்டிகளில் அறிமுகமானார். பெப்ரவரி 22 இல் கருனேகலா துடுப்பாட்ட சன்கத்திற்கு எதிரான போட்டியில் இவர் காலி துடுப்பாட்ட அணி சார்பாக தனது முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப்பகுதியில் 24 பந்துகளில் 14 ஓடங்களை எடுத்து இறுதிவரை ஆட்டமிழக்காமல் இருந்தார்.பந்துவீச்சில் இரண்டு ஓவர்களை வீசி ஒன்பது ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இரண்டாவது ஆட்டப் பகுதியில் பந்துவீசவும் மட்டையாடவும் இவருக்கு வாய்ப்பு கிடைக்கவில்லை. இந்தப் போட்டியில் காலி துடுப்பாட்ட அணி 104 ஓட்டங்களில் வெற்றி பெற்றது.
# தோனெத்ஸ்க் மாகாணம்

**தோனெத்ஸ்க்** (ஆங்கிலம்: Donetsk Oblast) என்பது உக்ரைன் நாட்டின் கிழக்கில் உள்ள அதிக மக்கள் தொகை கொண்ட ஒரு மாகாணம் ஆகும். இதில் சுமார் 4.5 மில்லியன் மக்கள் வசிக்கின்றனர். தோனெத்ஸ்க் அதன் நிர்வாக மையமாகவும் விளங்குகிறது. வரலாற்று ரீதியாக, இப்பகுதி டான்பாஸ் பிராந்தியத்தின் ஒரு முக்கிய பகுதியாகும். நவம்பர் 1961 வரை, ஜோசப் ஸ்டாலினின் நினைவாக இதற்கு "ஸ்டாலினோ" என்று பெயரிடப்பட்டதால், அது *ஸ்டாலினோ மாகாணம்* என்ற பெயரைக் கொண்டிருந்தது.  
தோனெத்ஸ்க் - மாகிவ்கா மற்றும் ஹார்லிவ்கா - யெனகீவ் ஆகியவற்றின் நகர்ப்புற விரிவாக்கத்திற்கு இந்த மாகாணம் அறியப்படுகிறது, மேலும் இது பெரும்பாலும் நிலக்கரி சுரங்கத் தொழிலுடன் தொடர்புடையது.
# தோனெத்ஸ்க் மாகாணம்

## நிலவியல்

தோனெத்ஸ்க் மாகாணம் தென்கிழக்கு உக்ரைனில் அமைந்துள்ளது. இதன் நிலப்பரப்பு (26,517 &nbsp; km²), நாட்டின் மொத்த பரப்பளவில் 4.4% ஆகும். உருசியாவின் கிழ்க்கேயும், அசோவ் கடலின் தெற்கேயும், தென்மேற்கே நீப்ரோபெத்ரோவ்ஸ்க் மற்றும் சபோரிசியா மாகாணம் , வடக்கில் கார்கிவ் மாகாணம் , வடகிழக்கில் இலுகன்ஸ்க் மாகாணம், கிழக்கே ரசுத்தோவ் மாகாணம், ஆகியவற்றை மாககாண எல்லைகளாகக் கொண்டுள்ளது. எசுவியாதோகிர்க் நகருக்கு அருகிலுள்ள மாநில வரலாற்று-கட்டடக்கலை பாதுகாக்கப்பட்ட உக்ரைனின் ஏழு அதிசயங்களுகாகரிந்துரைக்கப்பட்டது.
# தோனெத்ஸ்க் மாகாணம்

## நிர்வாக பிரிவுகள்

மாகாணம் முதன்மையாக 18 மாவட்டங்கள் மற்றும் அதற்குச் சமமான அந்தஸ்துள்ள 28 நகராட்சிகள் ஆகியவற்றைக் கொண்டுள்ளது. மாகாண நிர்வாக மையமான தோனெத்ஸ்க் அமைந்துள்ளது .
# தோனெத்ஸ்க் மாகாணம்

## புள்ளி விவரங்கள்

2013 ஆம் ஆண்டில் தோனெத்ஸ்க் மாகாணத்தின் மக்கள் தொகை 4.43 மில்லியனாக இருந்தது, இது ஒட்டுமொத்த உக்ரேனிய மக்கள்தொகையில் 10% ஆகும், இது நாட்டின் அதிக மக்கள் தொகை கொண்ட மற்றும் அதிக மக்கள் தொகை கொண்ட பிராந்தியமாகவும் அமைந்தது. பல பெரிய தொழில்துறை நகரங்கள் மற்றும் அவற்றைச் சுற்றியுள்ள ஏராளமான கிராமங்கள் இருப்பதால் அதிக அளவிலான மக்கள் தொகை பெருக்கம் ஏற்பட்டுள்ளது. 2004 அதிபர் தேர்தலின் போது, விக்டர் யானுகோவிச்சின் அரசியல் ஆதரவாளர்கள் தங்கள் வேட்பாளரின் தேர்தல் அங்கீகரிக்கப்படாவிட்டால் தோனெத்ஸ்க் மற்றும் அண்டை நாடுகளுக்கு சுயாட்சி கோருவதாக அச்சுறுத்தினர். இருப்பினும், அதிகாரப்பூர்வ நடவடிக்கைகள் எதுவும் இதுவரை மேற்கொள்ளப்படவில்லை.  
2001 உக்ரேனிய தேசிய மக்கள் தொகை கணக்கெடுப்பில், தோனெத்ஸ்க் மாகாணத்தில் உள்ள இனக்குழுக்கள்: உக்ரேனியர்கள் - 2,744,100 (56.9%), உருசியர்கள் - 1,844,400 (38.2%), போன்டிக் கிரேக்கர்கள் - 77,500 (1.6%), பெலாரசியர்கள் - 44,500 (0.9%), மற்றவர்கள் (2.3%) என்ற அளவில் உள்ளனர். 2001 ஆம் ஆண்டு மக்கள் தொகை கணக்கெடுப்பின்படி: உருசிய - 74.9%, உக்ரேனிய - 24.1% இங்கு பேசப்படும் மொழிகள் ஆகும்
# தோனெத்ஸ்க் மாகாணம்

## புள்ளி விவரங்கள்

### வேளாண்மை

1999 ஆம் ஆண்டில், மொத்த தானிய விளைச்சல் சுமார் 999.1 ஆயிரம் டன், சர்க்கரைவள்ளிக் கிழங்கு - 27.1 ஆயிரம் டன், சூரியகாந்தி விதைகள் - 309.4 ஆயிரம் டன், மற்றும் உருளைக்கிழங்கு - 380.2 ஆயிரம் டன் உற்பத்தி செய்யப்பட்டுள்ளன. மேலும், 134.2 ஆயிரம் டன் இறைச்சி, 494.3 ஆயிரம் டன் பால் மற்றும் 646.4 மில்லியன் முட்டைகள் உற்பத்தி செய்யப்பட்டுள்ளன. 1999 ஆம் ஆண்டின் தொடக்கத்தில் 2108 பண்ணைகள் இருந்தன.
# தோனெத்ஸ்க் மாகாணம்

## காலநிலை

தோனெத்ஸ்க் மாகாணத்தின் காலநிலை பெரும்பாலும் கண்டம் சார்ந்ததாகும், இது வெப்பமான கோடைகாலங்கள் மற்றும் மாறக்கூடிய பனியுடன் கூடிய குளிர்காலம் ஆகியவற்றால் வகைப்படுத்தப்படுகிறது. கிழக்கு மற்றும் தென்கிழக்கு வலுவான காற்று, அதிக வெப்பநிலை மற்றும் பலத்த மழை ஆகியவை கோடையில் பொதுவானவை. சராசரி ஆண்டு மழையளவு 524 மிமீ ஆகும் &nbsp;
# தோனெத்ஸ்க் மாகாணம்

## தாதுக்கள்

இங்கு காணப்படும் அடிப்படை தாதுக்கள்: நிலக்கரி (இருப்பு - 25 பில்லியன் டன்), பாறை உப்பு, சுண்ணாம்பு கார்பனேட், பொட்டாசியம், பாதரசம், கல்நார் மற்றும் கிராஃபைட். இப்பகுதியில் வளமான கரிசல் நிலமும் நிறைந்துள்ளது.
# தோனெத்ஸ்க் மாகாணம்

## சுற்றுலா இடங்கள்

இப்பகுதியில் பொழுதுபோக்குக்கான பல இடங்கள் உள்ளன. மிதமான காலநிலையைக் கொண்டுள்ள அசோவ் கடலின் கடற்கரை, நோய் தீர்க்கும் மண், தாதுக்களின் வளங்கள் காரணமாக, இங்கு ஏராளமான பொழுதுபோக்கு மையங்கள் அமைந்துள்ளன. மேலும் பல விடுமுறை விடுதிகளும் இங்கு அமைந்துள்ளன.
# தோனெத்ஸ்க் மாகாணம்

## இதனையும் காண்க

- தொன்பாஸ்
- லுகான்ஸ்கா மாகாணம்
- இலுகன்சுக் நகரம்
- தோனெத்ஸ்க்
- தனியெத்சுக் மக்கள் குடியரசு
- இலுகன்சுக் மக்கள் குடியரசு
# இஃபாத் அரா

**ஷம்சன் நஹர் இஃபாத் அரா** (Shamsun Nahar Iffat Ara ), **இஃபாத் அரா என்று** பொதுவாக அழைக்கப்படும் இவர் ஒரு எழுத்தாளர், சமூக ஆர்வலர் மற்றும் வங்களாதேசத்தின் இலக்கிய அமைப்பாளர் ஆவார். 1950 களின் பிற்பகுதியில் *ஆசாத்* உள்ளிட்ட நாட்டின் முன்னணி செய்தித்தாளில் சிறுகதைகள் எழுதி வெளியிடத் தொடங்கியபோது அவரது இலக்கிய வாழ்க்கை தொடங்கியது. இவரின் உடல் உபாதைகளையும் பொருட்படுத்தாது தொடர்ந்து எழுத்துப் பணியினை மேற்கொண்டு வருகிறார்.
# இஃபாத் அரா

## வாழ்க்கை மற்றும் கல்வி

இஃபாத் அரா 1939 இல் மைமென்சிங் நகரில் மலவி குவாசி அப்துல் ஹக்கீம் மற்றும் மொசம்மத் ஹஜெரா கத்துன் ஆகியோருக்கு மகளாகப் பிறந்தார். பள்ளிகளில் சென்று கல்வி கற்பதற்காக இவர் கடுமையாகப் போராடினார். முதலில் குர்ஆனைப் படிக்க அரபு மொழியைக் கற்றுக்கொண்டார். பின்னர் அவர் ஆரம்பக் கல்விக்காக முஸ்லிம் பெண்கள் பள்ளிக்குச் சென்றார். அவளுடைய ஆரம்பக் கல்வி முடிந்ததும் அவரை உயர்கல்வி பயில இவரின் தந்தை முயற்சிக்கவில்லை. அந்த நேரத்தில், சிறுமிகளுக்கான உயர் கல்வி என்பது அவசியம் என்பது குறித்தான விழிப்புணர்வு இல்லை. கல்வியைத் தொடர தனது பெற்றோர் அனுமதிக்கவில்லை எனில் தான் தற்கொலை செய்து கொள்ளப் போவதாக மிரட்டினார், பின்னர் வித்யாமோய் அரசு மகளிர் உயர்நிலப் பள்ளியில் இவர் அனுமதிக்கப்பட்டார். ஆனால் அவர் உயர்நிலைப் பள்ளியை முடிப்பதற்குள், இளம் வழக்கறிஞரும் அரசியல்வாதியுமான அப்துல் லத்தீப் தாலுக்தர் என்பவரை மணந்தார். ஆனால் அதற்கு அடுத்த ஆண்டே இவர் மெட்ரிகுலேசன் தேர்வினை எழுதினார். பின்னர், அவர் முமினுனேசா மகளிர் கல்லூரியில் தேர்ச்சி பெற்றார் . 1966 ஆம் ஆண்டில் அவர் அதே கல்லூரியில் பட்டம் பெற்றார். அதன் பின்னர் பி. எட் பட்டம் படிக்கத் தொடங்கினார்.பின்பு அனந்த மோகன் கல்லூரியில் பெங்காலி மொழியில் முதுகலைப் பட்டம் பெற்றார்
# இஃபாத் அரா

## ஆளுமை மற்றும் தத்துவம்

இவருக்கு தனது பணியே வாழ்க்கை. அவரின் வழ்க்கையே அவரின் பணி என்று வாழ்ந்தார்.இவர் பெண் சுதந்திரமாக வாழ வேண்டும் என்பதில் தெளிவான குறிக்கோளைக் கொண்டிருந்தார். ஆனால் திருமணம் என்பது பெண்களின் சுதந்திரத்தினைப் பாதிக்காது என்ற கருத்தினையும் கொண்டிருந்தார்.இவருக்கு மூன்று குழந்தைகள் உள்ளனர். இவர் இசுலாம் மதம் இசுலாம் பெண்கள் நவீன வாழ்க்கையில் வாழ்வதற்கு துணை நிற்கவில்லை எனக் கருதினார். மைமென்சிங் நகரில் உள்ள அவரது இல்லத்தில், இளம் எழுத்தாளர்கள் மற்றும் இலக்கியத் தொழிலாளர்களை ஊக்கப் படுத்துதல், தோட்டக்கலை போன்றவற்றின் மூலம் தனது ஓய்வு நேரத்தை செலவிட்டார்.